
ПРАВИЛА  и  КРИТЕРИИ
За отпускане на еднократна финансова помощ на граждани на Община Враца
(Приети с Решение №75 по Протокол №7 от 24.02.2020 г. на Общински съвет – Враца)
Община Враца може да отпуска всяка календарна година еднократна финансова помощ на всеки гражданин на Община Враца, за когото се установи, че се нуждае от такава и отговаря на определени изисквания и критерии.

Еднократна финансова помощ се отпуска, само след решение на Общински съвет – Враца.

Максималният размер на еднократната помощ е до 300 лв. (триста лева).

1.Изисквания: 

За отпускане на еднократна финансова помощ могат да кандидатстват лица, които към момента на подаване на заявлението са:
1.1.Жители едновременно с постоянен и настоящ адрес на територията на Община Враца (удостоверява се с служебна справка в отдел „ГРАО”).
1.2.Кандидатствали за отпускане на помощи в Агенцията за социално подпомагане, установен е техният социален статус и са одобрени като нуждаещи се (удостоверява се със служебна бележка от АСП), но не са получавали еднократна помощ от Агенцията през календарната година, за която кандидатстват.

1.3. Да не са получавали еднократна финансова помощ от Община Враца през годината, в която са подали заявление по същия ред.

1.4. Разходът, за покриването на който се иска финансова помощ от Община Враца трябва да е направен през съответната календарна година, с изключение на заявленията които са постъпила след 15 декември. 

1.5. Еднократната финансова помощ се предоставя само един път в календарна година.

2.Критерии: 

Еднократна финансова помощ се отпуска в съответствие с изискванията при следните случаи:

2.1.На лица с временно нарушение на здравето  или ЕР на ТЕЛК с над 70% ТНР.
2.2. На деца с тежки остри или хронични заболявания, лечението на които не се покрива 100% от НЗОК.

2.3.Столетници.

3. Необходими документи:

Заявленията за отпускане на еднократна финансова помощ, задължително трябва да бъдат придружени от следните документи:

1. Заявление по образец; 
2. Копие от документ за самоличност;

2.Копие от удостоверение за раждане (когато се кандидатства за финансова помощ за дете);

3.Служебна бележка от Дирекция „Социално подпомагане” – Враца за удостоверяване на социалния статус;

4.Пълен набор от медицинска документация (епикризи, решения на ТЕЛК, НЕЛК и др.), касаеща заболяването, за лечението на което се търси еднократна финансова помощ.;

5.Фактури за направен разход от съответната календарна година, издадени на името на лицето;

6.Изрично пълномощно, ако заявлението се подава чрез пълномощник.

7.Служебна бележка /удостоверение за лична банкова сметка (IBAN).

За разглеждане се приемат само заявления, които са напълно окомплектовани с необходимите документи.
Заявленията се подават в Центъра за информационно обслужване към Община Враца, откъдето се насочват към съответната дирекция на Община Враца за проверка и допълнителна обработка. След администрирането, проверка и окомплектоване на заявленията в общинска администрация, същите се внасят с предложение за разглеждане от Заместник кмета по здравеопазване и социални дейности  в Общински съвет – Враца, където след одобрение от Постоянната комисия по здравеопазване и социални дейности се внасят от Председателя на комисията за произнасяне на заседание на общинския съвет.
Вх. № .........................           




Образец приложение № 1                                       
от.................................. г.                                             
ДО                                                                   

ЗАМ.-КМЕТ

„ХУМАНИТАРНИ ДЕЙНОСТИ“

ОБЩИНА ВРАЦА

З А Я В Л Е Н И Е

От .......................................................................................................................................................................

(име, презиме и фамилия на заявителя)

Адрес: .......................................................................................................... Тел. ............................................

Чрез: ................................................................................................................................................................... 

(име, презиме и фамилия на пълномощника)


УВАЖАЕМА ГОСПОЖО ЗАМ.-КМЕТ,


Моля да ми бъде отпусната еднократна финансова помощ от Община Враца, поради:

..............................................................................................................................................................................
..............................................................................................................................................................................

..............................................................................................................................................................................
..............................................................................................................................................................................
..............................................................................................................................................................................
(излагат се мотивите)

Прилагам следните документи:

1. Копие от документ за самоличност.
2. Копие от удостоверение за раждане (когато се кандидатства за финансова помощ за дете);
3. Служебна бележка от Дирекция „Социално подпомагане” – Враца за удостоверяване на социалния статус.
4. Пълен набор от медицинска документация (епикризи, решения на ТЕЛК, НЕЛК и др.), касаеща заболяването, за лечението на което се кандидатства за еднократна финансова помощ.
5. Фактури за направен разход от съответната календарна година, издадени на името на лицето.
6. Изрично пълномощно, ако заявлението се подава чрез пълномощник.

7. Служебна бележка/удостоверение за лична банкова сметка (IBAN).
Дата: ......................                                        


 С уважение: ....................
гр. Враца                                                                      



       (подпис)

